recursal/SuperWikiNEXT-32B huggingface dataset:
**রামোন ইগনাসিও উনসাগা আসলা** (স্পেনীয়: Ramón Unzaga, স্পেনীয় উচ্চারণ: [ɾamˈon unθˈaɣa]; ১৭ জুলাই ১৮৯২ – ৩১ আগস্ট ১৯২৩; **রামোন উনসাগা** নামে সুপরিচিত) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় এস্ত্রেয়া দেল মার এবং চিলি জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেছিলেন।

রামোন ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯২১ সাল পর্যন্ত তিনি সর্বমোট ৯ ম্যাচে অংশগ্রহণ করেছিলেন। তিনি চিলির হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯২০) অংশগ্রহণ করেছিলেন।

আন্তর্জাতিক ফুটবল
-----------------

রামোন কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

রামোন ইগনাসিও উনসাগা আসলা ১৮৯২ সালের ১৭ই জুলাই তারিখে স্পেনের দুয়েস্তোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯২৩ সালের ৩১শে আগস্ট তারিখে, চিলিতে ৩১ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| চিলি | ১৯১৬ | ৫ | ০ |
| ১৯২০ | ৩ | ০ |
| ১৯২১ | ১ | ০ |
| সর্বমোট | ৯ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Chile - Squad" [চিলি - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে রামোন উনসাগা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রামোন উনসাগা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রামোন উনসাগা (ইংরেজি) উইকিউপাত্তে এটি সম্পাদনা করুন
**কোটি টাকার প্রেম** ২০১১ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন সোহানুর রহমান সোহান। ছবিটির প্রাধান চরিত্র গুলোতে অভিনয় করেছেন শাকিব খান, অপু বিশ্বাস, মিশা সওদাগর, মিজু আহমেদ, আবুল হায়াত, রিনা খান, অমল বোস, সিরাজ হায়দার, রেহানা জলি, ডন সহ আরও অনেকে।

কাহিনী সংক্ষেপ
--------------

মিশা সওদাগর শহরের নামকরা সন্ত্রাসী। অস্ত্রবাজি করে মানুষের মনে ভয় জাগানোই তার একমাত্র কাজ। সেই মিশাই এক সময়ে ভালোবেসে ফেলেন অপু বিশ্বাসকে। অপুকে বিয়ে করার জন্য পাগল হয়ে যান তিনি। কিন্তু অপু মনে প্রাণে ঘৃণা করেন মিশাকে। মিশার হাত থেকে বাঁচার জন্য ঘর থেকে পালিয়ে যান অপু। মিশা খুঁজতে থাকেন অপুকে, কিন্তু পান না। বাধ্য হয়েই অপুকে খুঁজে বের করার জন্য খবরের কাগজে কোটি টাকার পুরস্কার ঘোষণা করেন তিনি।’

ছবিতে শাকিব খান একজন উদীয়মান সংগীতশিল্পী। নিজের বাবাকে সন্তুষ্ট করার জন্য শাকিবের প্রয়োজন কোটি টাকা। ঘটনা প্রবাহে অপু শাকিবকে ভালোবেসে ফেলেন। আর শাকিব কোটি টাকা পাবার জন্য অপুকে তুলে দিতে চান মিশার হাতে।’

শ্রেষ্ঠাংশে
-----------

* শাকিব খান - জীবন
* অপু বিশ্বাস - আলো
* মিশা সওদাগর - বিল্লাহ
* মিজু আহমেদ
* রিনা খান
* অমল বোস
* নাসরিন
* সিরাজ হায়দার - জীবনের বাবা
* আবুল হায়াত - আলোর বাবা
* রেহানা জলি - আলোর মা
* ডন

সংগীত
-----

*কোটি টাকার প্রেম* ছবির সঙ্গীত পরিচালনা করেছেন শওকত আলী ইমন।

### গানের তালিকা

আরও দেখুন
---------

বহিঃসংযোগ
---------

তথ্যসূত্র
---------

1. ↑  "কোটি টাকার প্রেম নিয়ে আসছেন শাকিব-অপু"। ১৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২১ জুন ২০১১।
2. ↑  ‘কোটি টাকার প্রেম’ মুক্তি পাচ্ছে ২৪ জুন  আর্কাইভইজে আর্কাইভকৃত ১৫ জুলাই ২০১২ তারিখে তথ্যসুত্রঃbdnews24.com তথ্যসংগ্রহঃজুন ২০/১১
বন্দরের প্রবেশপথ
**টেকনাফ স্থল বন্দর**টি কক্সবাজার জেলার টেকনাফ উপজেলায় অবস্থিত। এই বন্দরের বিপরীতে মায়ানমারএর মংডু স্থল বন্দর অবস্থিত। এদিকে মিয়ানমার সাথে সুসম্পর্ক ও সীমান্তে চোরাচালান বন্ধে ১৯৯৫ সালের ৫ সেপ্টেম্বর সীমান্ত বাণিজ্য চালু করা হয়। ১৯৯৫ সনে ৫ সেপ্টেম্বর টেকনাফ-মংডু সীমান্ত বাণিজ্য চালু হওয়ার পর থেকে ২০১৬ সালের ৩১ আগস্ট পর্যন্ত ২১ বছরে টেকনাফ স্থল বন্দর কাষ্টম্স মোট রাজস্ব আয় করেছে ১০০১ কোটি ৩৬ লক্ষ ৭৮ হাজার ৭৮৪ টাকা এবং উক্ত ২১ বছরে টেকনাফ স্থল বন্দর থেকে ১৯১ কোটি ৯৬ লাখ ৯৭ হাজার ২২০ টাকা মূল্যের বাংলাদেশী পণ্য মিয়ানমারে রপ্তানী হয়েছে।

আমদানি দ্রব্য
-------------

টেকনাফ স্থল বন্দর দিয়ে আমদানিকৃত পণ্য হিমায়িত মাছ রুই, কাতাল, শুটকী মাছ, বিভিন্ন প্রকার কাঠ, বরই আচার, শুকনা বরই, টক তেতুল, প্লাস্টিক।

রপ্তানি দ্রব্য
--------------

রপ্তানিকৃত পণ্য সিমেন্ট, গেঞ্জি, গেঞ্জির কাপড়, দেশীয় কাপড়, প্লাস্টিক পাইপ, মানুষের চুল, এ্যালুমিনিয়াম প্রোডাক্টস, হাঙ্গর মাছ ও চামড়া, অক্স পেনিস, পাইস্যা মাছ, প্লাষ্টিক স্পিল্ডার।

সমস্যা
------

ইয়াবা চোরাচালানের বিরূপ প্রভাব, বন্দরে শ্রমিকসহ বহুমূখী সমস্যার কারণে টেকনাফ স্থল বন্দর কাস্টমস রাজস্ব আয়ের লক্ষ্যমাত্রার মূখ দেখছেনা। নাম প্রকাশ না করার শর্তে সীমান্ত বাণিজ্যের কয়েকজন প্রবীণ ব্যবসায়ী জানান, গত ৫ বছরে মিয়ানমার থেকে বানের স্রোতের মত ইয়াবা প্রবেশ করছে। এ ব্যবসা অত্যন্ত লাভজনক হওয়ায় ব্যবসায়ীরা সেদিকে ঝুঁকছে। এছাড়া চোরাই পথে পণ্য আসা যাওয়া এবং ইয়াবা ব্যবসা বিস্তারের কারণে মুদ্রার মান কমে যাওয়া ও বাণিজ্য হ্রাস পাওয়া এর অন্যতম কারণ বলে অভিজ্ঞ ব্যবসায়ীদের ধারণা। বাণিজ্য ঘাটতি কমিয়ে আনতে ও পণ্য রপ্তানী বৃদ্ধিতে দেশীয় ব্যবসায়ীসহ সংশ্লিষ্টরা খুব দ্রুত উদ্যোগ না নিলে টেকনাফ স্থল বন্দর এক সময়ে অচল হয়ে পড়বে বলে মনে করেন সচেতনমহল।

তথ্যসূত্র
---------

1. ↑  "পদ্মা সেতুর জন্য টেকনাফ স্থলবন্দর দিয়ে মিয়ানমার থেকে পাথর আমদানী"। সংগ্রহের তারিখ ১০-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]

বহিঃসংযোগ
---------

| * দে
* স
বাংলাদেশের স্থল বন্দর |
| --- |
| 
* বেনাপোল স্থল বন্দর
* ভোমরা স্থল বন্দর
* দর্শনা স্থল বন্দর
* সোনা মসজিদ স্থল বন্দর
* হিলি স্থল বন্দর
* বুড়িমারী স্থল বন্দর
* বাংলাবান্ধা স্থল বন্দর
* আখাউড়া স্থল বন্দর
* তামাবিল স্থল বন্দর
* হালুয়াঘাট স্থল বন্দর
* টেকনাফ স্থল বন্দর
* বিরল স্থল বন্দর
* বিবির বাজার স্থল বন্দর

 |
প্রথম বৃত্তের ব্যাসার্ধ পরিবর্তনকারী উপপাদ্য কনফিগারেশনের কিছু উদাহরণ। শেষ কনফিগারেশনে চেনাশোনাগুলি যুগলভাবে কাকতালীয়।
জ্যামিতিতে, **ছয় বৃত্তের উপপাদ্য** (ইংরেজি: Six circles theorem) একটি ত্রিভুজের সাথে একসাথে ছয়টি বৃত্তের একটি শৃঙ্খলের সাথে সম্পর্কিত, যেমন প্রতিটি বৃত্ত ত্রিভুজের দুটি বাহুর স্পর্শক এবং সেই শৃঙ্খলের পূর্ববর্তী বৃত্তের সাথেও। চেইন বন্ধ হয়ে যায়, এবং দেখা যায় ষষ্ঠ বৃত্ত সর্বদা প্রথম বৃত্তের স্পর্শক হয়। এই নির্মাণে অনুমান করা হয় যে সমস্ত বৃত্ত ত্রিভুজের মধ্যে অবস্থিত এবং সমস্ত স্পর্শক বিন্দু ত্রিভুজের পাশে অবস্থিত। যদি সমস্যাটি ত্রিভুজের মধ্যে নাও থাকতে পারে এমন বৃত্তগুলিকে অনুমতি দেওয়ার জন্য সাধারণীকরণ করা হয় এবং ত্রিভুজের বাহুগুলিকে প্রসারিত করা রেখাগুলির স্পর্শক বিন্দুগুলিকে অনুমতি দেওয়া হয়, তাহলে বৃত্তগুলির ক্রমটি শেষ পর্যন্ত ছয়টি বৃত্তের একটি পর্যায়ক্রমিক ক্রমানুসারে পৌঁছায়, কিন্তু ইচ্ছাকৃতভাবে অনেকগুলি পদক্ষেপ নিতে হতে পারে, এই পর্যায়ক্রমে পৌঁছানোর জন্য।

নামটি মিকেলের ছয় বৃত্তের উপপাদ্যকেও নির্দেশ করতে পারে, যার ফলস্বরূপ যদি পাঁচটি বৃত্তের চারটি ত্রিগুণ বিন্দু থাকে তবে ছেদকের বাকি চারটি বিন্দু একটি ষষ্ঠ বৃত্তের উপর থাকে।

তথ্যসূত্র
---------

1. ↑  Evelyn, C. J. A.; Money-Coutts, G. B.; Tyrrell, John Alfred (১৯৭৪)। *The Seven Circles Theorem and Other New Theorems*সীমিত পরীক্ষা সাপেক্ষে বিনামূল্যে প্রবেশাধিকার, সাধারণত সদস্যতা প্রয়োজন। London: Stacey International। পৃষ্ঠা 49–58। আইএসবিএন 978-0-9503304-0-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Wells, David (১৯৯১)। *The Penguin Dictionary of Curious and Interesting Geometry*বিনামূল্যে নিবন্ধন প্রয়োজন। New York: Penguin Books। পৃষ্ঠা 231। আইএসবিএন 0-14-011813-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Ivanov, Dennis; Tabachnikov, Serge (২০১৬)। "The six circles theorem revisited"। *American Mathematical Monthly*। **123** (7): 689–698। arXiv:1312.5260 অবাধে প্রবেশযোগ্য। এমআর 3539854। এসটুসিআইডি 17597937। ডিওআই:10.4169/amer.math.monthly.123.7.689। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Six Circles Theorem"।
***দূরত্ব*** (ইংরেজি: Distance) ১৯৮১ সালের একটি বাংলা চলচ্চিত্র যা বুদ্ধদেব দাশগুপ্ত পরিচালিত ও রচনা করেছেন।

পটভূমি
------

পি. মুখার্জি, অঞ্জলি (শঙ্কর) নামে এক যুবতীকে বিয়ে করেন। প্রাক্তন বিদ্রোহী যখন জানতে পারে যে অঞ্জলি নিঃসঙ্গ মা, তখন তিনি তাকে রেখে যান। তিনি পালাতে গিয়ে কোনও নকশালীর আশ্রয়ও প্রত্যাখ্যান করেছিলেন। একজন একাকী শিক্ষক একজন শ্রমজীবী মহিলা ও তার মায়ের সাথে সম্পর্ক তৈরি করে, তবে শ্রেণিগত পার্থক্য এটিকে আরও এগিয়ে যেতে বাধা দেয়। শেষ পর্যন্ত, তিনি দেখতে পান যে তিনি যে মহিলাকে প্রত্যাখাত করেছেন তিনি তাকে একজন বন্ধু হিসাবে গ্রহণ করার পক্ষে যথেষ্ট পরিপক্ব এবং তিনি তার কুসংস্কারগুলি বদ্ধ করার চেষ্টা করার সাথে তাদের সম্পর্ক নতুন করে প্রতিশ্রুতি দেয়। চলচ্চিত্রটি ৬০ এবং ৭০-এর দশকের শেষভাগে নকশাল বিদ্রোহের সাথে বাংলা চলচ্চিত্রের মুগ্ধতা অব্যাহত রেখেছে। শুরুর দিকে নতুন পাকা ভিআইপি রাস্তার শট ব্যবহার করা হয়েছে এবং 'বিউটিফিকেশন'-এর সাথে 'ঝামেলাবিদদের' ধ্বংসযজ্ঞের সংযোগের ভাষ্য হিসাবে প্রতীকী চিত্র ব্যবহার করা হয়েছে।

কাস্ট
-----

* বিজন ভট্টাচার্য
* মন্দরের চরিত্রে প্রদীপ মুখোপাধ্যায়
* নিরঞ্জন রায়
* অঞ্জলি চরিত্রে মমতাশঙ্কর

বহিঃসংযোগ
---------

* ইন্টারনেট মুভি ডেটাবেজে *দূরত্ব*  (ইংরেজি)

| * দে
* স
বুদ্ধদেব দাশগুপ্ত পরিচালিত চলচ্চিত্র |
| --- |
| 
* *সময়ের কাছে* (১৯৬৮)
* *ঢোলের রাজা খিরোদে নট্ট* (১৯৭৩)
* *দূরত্ব* (১৯৭৮)
* *নিম অন্নপূর্ণা* (১৯৭৯)
* *গৃহযুদ্ধ* (১৯৮২)
* *অঁধি গলি* (১৯৮৪)
* *কনটেম্পরারি ইন্ডিয়ান স্কাল্পচার* (১৯৮৭)
* *ফেরা* (১৯৮৮)
* *বাঘ বাহাদুর* (১৯৮৯)
* *তাহাদের কথা* (১৯৯২)
* *চরাচর* (১৯৯৩)
* *লাল দরজা* (১৯৯৬)
* *উত্তরা* (২০০০)
* *মন্দ মেয়ের উপাখ্যান* (২০০২)
* *স্বপ্নের দিন* (২০০৪)
* *আমি, ইয়াসিন আর আমার মধুবালা* (২০০৭)
* *কালপুরুষ* (২০০৮)
* *জানালা* (২০০৮)
* *আনোয়ার কা আজব কিসসা* (২০১৩)
* *টোপ* (২০১৭)

 |
ওড়িশার পাইকা জেলা
**খোর্ধা জেলা** (ওড়িয়া: ଖୋର୍ଦ୍ଧା ଜିଲ୍ଲା) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিষ্টাব্দে) পূর্বতন পুরী জেলা থেকে নতুন খোর্দ্ধা জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর খুরদা শহরে অবস্থিত এবং ভুবনেশ্বর মহকুমা ও খুরদা মহকুমা নিয়ে গঠিত৷

নামকরণ
------

১৪০৭ বঙ্গাব্দে(২০০০খ্রিষ্টাব্দে) খুর্দা জেলাটির নাম পরিবর্তন করে খোর্দ্ধা রাখা হয়৷ এর আগে অবধি জেলাসদর খুর্দ্ধা শহরের পোশাকি নাম জজারসিংহ কুরাদা৷ জনশ্রুতি অনুযায়ী দুটি ওড়িয়া শব্দ 'খুড়' ও 'ধার' মিলে তৈরী এই নাম যার অর্থ ধারালো অস্ত্র৷ এ অঞ্চলের যোদ্ধাদের শৌর্যের ওপর ভিত্তি করে এরূপ নাম এসেছে বলে অনুমেয়৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ওড়িশা রাজ্যের কটক জেলা*৷ *জেলাটির উত্তর পূর্বে(ঈশান) ওড়িশা রাজ্যের কটক জেলা*৷ *জেলাটির পূর্বে ওড়িশা রাজ্যের কটক জেলা*৷ *জেলাটির দক্ষিণ পূর্বে(অগ্নি) ওড়িশা রাজ্যের পুরী জেলা*৷ *জেলাটির দক্ষিণে ওড়িশা রাজ্যের পুরী জেলা*৷ *জেলাটির দক্ষিণ পশ্চিমে(নৈঋত) ওড়িশা রাজ্যের গঞ্জাম জেলা*৷ *জেলাটির পশ্চিমে ওড়িশা রাজ্যের নয়াগড় জেলা*৷ *জেলাটির উত্তর পশ্চিমে(বায়ু) ওড়িশা রাজ্যের নয়াগড় জেলা*৷

জেলাটির আয়তন ২৮১৩ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮১%৷

ভাষা
----

খোর্দ্ধা জেলায় প্রচলিত ভাষাসমূহের পাইচিত্র তালিকা নিম্নরূপ -






২০১১ অনুযায়ী খোর্দ্ধা জেলার ভাষাসমূহ

  **ওড়িয়া** (৯২.১৩%)  **উর্দু** (১.৯৮%)  **তেলুগু** (১.৬৯%)  **হিন্দী** (১.৫৯%)  **বাংলা** (১.৩৮%)  অন্যান্য (১.২৩%)

ধর্ম
----

জনসংখ্যার উপাত্ত
----------------

মোট জনসংখ্যা ১৮৭৭৩৯৫(২০০১ জনগণনা) ও ২২৫১৬৭৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৫ম৷ ওড়িশা রাজ্যের ৫.৩৬% লোক খোর্দ্ধা জেলাতে বাস করেন৷ জেলার জনঘনত্ব ২০০১ সালে ৬৬৭ ছিলো এবং ২০১১ সালে তা বৃদ্ধি পেয়ে ৮০০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৯.৯৪% , যা ১৯৯১-২০১১ সালের ২৪.৯৯% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯২৯(সমগ্র) এবং শিশু(০-৬ বৎ) লিঙ্গানুপাত ৯১৬৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃৃতি
------------------

শিক্ষা
------

জেলাটির স্বাক্ষরতা হার ৭৯.৫৯%(২০০১) তথা ৮৬.৮৮%(২০১১)৷ পুরুষ স্বাক্ষরতার হার ৮৭.৯০%(২০০১) তথা ৯১.৭৮%(২০১১)৷ নারী স্বাক্ষরতার হার ৭০.৩৬%(২০০১) তথা ৮১.৬১% (২০১১)৷ জেলাটিতে শিশুর অনুপাত সমগ্র জনসংখ্যার ১০.৫৪%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
***আলাইগাল ওইভাতিল্লাই*** (তামিল: அலைகள் ஓய்வதில்லை, অনুবাদ 'তরঙ্গ প্রবাহ চলছে') হচ্ছে ১৯৮১ সালে মুক্তিপ্রাপ্ত একটি তামিল চলচ্চিত্র। পি ভারতীরাজা পরিচালিত এই চলচ্চিত্রে মুখ্য ভূমিকায় তামিল চলচ্চিত্র জগতে একেবারেই নবাগত দুইজন মানুষ ছিলেন, এদের একজন ছিলেন মহানায়ক আর. মুথুরমণের পুত্র কার্তিক মুথুরমণ এবং অভিনেত্রী আম্বিকার বোন রাধা। রোমান্টিক ঘরানার এই চলচ্চিত্রটি মূলত দুইটি আলাদা ধর্মের মানুষের ভালোবাসার কাহিনী নিয়ে। চলচ্চিত্রটি আরো গুরুত্বপূর্ণ ভূমিকায় ছিলেন থিয়াগরজন এবং সিল্ক স্মিতা, এছাড়াও কার্তিকের মার চরিত্রে কমলা কমেশ অভিনয় করেছিলেন। চলচ্চিত্রটির কাহিনী লিখেছিলেন অভিনেতা মণিভন্নন এবং সঙ্গীত পরিচালনা করেছিলেন ইলাইয়ারাজা। চলচ্চিত্রটি আটটি তামিলনাড়ু রাজ্য চলচ্চিত্র পুরস্কার জিতেছিলো তন্মধ্যে পরিচালক পি. ভারতীরাজা শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।

বিষয়বস্তু
----------

তামিলনাড়ুর একটি গ্রামে বীচু হচ্ছে একজন গরিব ছেলে যার মা অল্প-বয়স্ক ছেলেমেয়েদেরকে গান শিখিয়ে তার সংসার চালায়, তার স্বামী মৃত; এই বীচু আবার এক বড়লোকের মেয়ের সঙ্গে প্রেম করে যে আবার একজন খ্রিষ্টান, মেয়েটার নাম ম্যারি। ভিন্ন ধর্ম হওয়ার কারণে তারা দুজনেই অনেক পারিবারিক-সামাজিক সমস্যার সম্মুখীন হয়।

অভিনয়ে
-------

* কার্তিক - বীচু
* রাধা - ম্যারি
* সিল্ক স্মিতা - এলিসি
* থিয়াগরজন - ড্যাভিড
* কমলা কমেশ - বীচুর মা
* রেণু চন্দ্র

প্রযোজনা
--------

অভিনেতা মুথুরমণের ছেলে কার্তিক মুথুরমণ এবং অভিনেত্রী আম্বিকার বোন রাধা এই চলচ্চিত্র দ্বারা তাদের স্ব স্ব অভিনয় জীবন শুরু করেছিলেন। মুথুরমণ কার্তিককে চলচ্চিত্রে অভিনয়ের প্রস্তাব দিলে কার্তিক খুব দ্রুত রাজী হয়ে গিয়েছিলেন। কার্তিকের জায়গায় প্রথমে সুরেশকে নেওয়ার কথা ভাবা হলেও সুরেশ এই চলচ্চিত্রের পরিবর্তে *পান্নির পুষ্পাঙ্গল* চলচ্চিত্রে অভিনয়ের জন্য আগ্রহ প্রকাশ করেছিলেন।

তথ্যসূত্র
---------

1. ↑  "Baby steps to fame?"।
2. ↑  "Navarasa Nayagan Karthik turns 53 today"। *www.behindwoods.com*।
3. ↑  Ramanujam, Srinivasa (৫ জুলাই ২০১৮)। "Wouldn't advise Gautam to do adult comedies like 'Iruttu Araiyil Murattu Kuthu', says dad Karthik"। *The Hindu* (ইংরেজি ভাষায়)। সংগ্রহের তারিখ ১৮ জুলাই ২০১৮।
4. ↑  "Suresh is Ajith's villain - Tamil Movie News - IndiaGlitz Tamil"। *IndiaGlitz.com*।
5. ↑  "Actor Suresh - Tamil Movie Actors Interview - Panneer Pushpangal Asal Kozhi Koovudhu Kizhkku Kadarkarai Salai Mandhira Punnagai Pookkalai Parikkadheergal - Behindwoods.com"। *www.videos.behindwoods.com*।

বহিঃসংযোগ
---------

* ইন্টারনেট মুভি ডেটাবেজে *আলাইগাল ওইভাতিল্লাই*  (ইংরেজি)
**মোহাম্মদ আবু নাসের** (৩ এপ্রিল ১৯২১ - ১২ মে ২০০৪) একজন বাংলাদেশী শিক্ষাবিদ। তিনি বাংলাদেশ প্রকৌশল ও প্রযুক্তি বিশ্ববিদ্যালয়ের দ্বিতীয় উপাচার্য ছিলেন। তিনি ১৯৮৭ সালে একুশে পদক লাভ করেন।

শৈশব ও শিক্ষা জীবন
------------------

আবু নাসেরের জন্ম পূর্ব পাকিস্তানে মুন্সীগঞ্জ জেলায়। তার পিতার নাম ইসমাইল আলী খান ও মাতার নাম আবিদা বেগম। তিনি মুন্সিগঞ্জে লোহাজং উপজেলায় কাজীর পাগলা এ টি টি ইনস্টিটিউশনে প্রাথমিক শিক্ষা শুরু করেন। ১৯৩৭ সালে তিনি প্রথম বিভাগে ম্যাট্রিকুলেশন পরীক্ষা পাস করেন। তিনি বি.এম. কলেজ, বরিশাল থেকে ইন্টারমিডিয়েট পরীক্ষা সম্পন্ন করেন। তিনি ঢাকা বিশ্ববিদ্যালয়ের রসায়ন বিভাগ থেকে ১৯৪২ সালে বি.এসসি (সম্মাননা) এবং ১৯৪৩ সালে এম. এস. সম্মাননা গ্রহণ করেন। এরপর তিনি রসায়ন প্রকৌশলে পড়ার জন্য পশ্চিমবঙ্গের শিবপুরের বঙ্গ প্রকৌশল কলেজে যান।

তিনি মার্কিন যুক্তরাষ্ট্রের বাল্টিমোরের জনস হপকিন্স বিশ্ববিদ্যালয়ের রসায়ন প্রকৌশলে এমএস অধ্যয়ন করার জন্য বৃত্তি পান। সেই সময় অবিভক্ত ভারতে এ ধরনের বৃত্তি জন্য নির্বাচিত হওয়া ছিল একটি উল্লেখযোগ্য অর্জন। ১৯৬২ সালে তিনি আবার মার্কিন যুক্তরাষ্ট্রে পিএইচডি সম্পন্ন করতে যান। তিনি চার বছরে পিএইচডি সম্পন্ন করেন। চার বছরের মধ্যে, তিনি কলম্বিয়া বিশ্ববিদ্যালয়ে প্রায় দুই বছর অতিবাহিত করেন এবং তারপর তিনি তার বাকি পিএইচডি সম্পন্ন করার জন্য টেক্সাস এ এন্ড এম বিশ্ববিদ্যালয়ে যান। ১৯৫৫ সালে নফিল্ড ফাউন্ডেশন থেকে একটি অংশীদারত্বের আওতায় পড়াশোনা করার জন্য তিনি লন্ডনে যান।

কর্মজীবন
--------

পূর্ব পাকিস্তানে ফিরে আসার পর, তিনি প্রথম শিল্প মন্ত্রণালয়ে যোগ দেন এবং তারপর তিনি প্রযুক্তিগত শিক্ষা অধিদফতরের সাথে যোগ দেন। স্বল্প সময়ের পর তিনি আহসানউল্লাহ প্রকৌশল কলেজে (বুয়েট) যোগদান করেন। ১৯৭০ সালে তিনি বুয়েটের উপাচার্য হন এবং বাংলাদেশের মুক্তিযুদ্ধের পর তিনি তার পদ-অবস্থানে অব্যাহত থাকেন। ১৯৭৩ সালে অনুষ্ঠিত বুয়েটের প্রথম সমাবর্তন আয়োজনের জন্য তাকে কৃতিত্ব দেওয়া হয়। ১৯৭৫ সালে তিনি বিশ্ববিদ্যালয় মঞ্জুরী কমিশনের চেয়ারম্যান হন। ১৯৮০ সালে তিনি এই পদ থেকে অবসর গ্রহণ করেন। তিনি তার মৃত্যু পর্যন্ত বুয়েটের রসায়ন প্রকৌশলের অধ্যাপক ছিলেন।

পুরস্কার
--------

* একুশে পদক (১৯৮৭)

মৃত্যু
------

তিনি ১২ মে ২০০৪ সালে মৃত্যুবরণ করেন। তিনি চার সন্তানের জনক। তার দ্বিতীয় পুত্র খান এইচ জাহিদ বর্তমানে রিয়াদ ব্যাংকের প্রধান অর্থনীতিবিদ এবং ভাইস প্রেসিডেন্ট।

তথ্যসূত্র
---------

1. ↑  "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। *moca.portal.gov.bd*। সংস্কৃতি বিষয়ক মন্ত্রণালয়। পৃষ্ঠা ১১। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।

| * দে
* স
একুশে পদক বিজয়ী ১৯৮৭ |
| --- |
| ভাষা ও সাহিত্য | 
* মোহাম্মদ মনিরুজ্জামান
* আবু হেনা মোস্তফা কামাল
* আনিস সিদ্দিকী
* জাহানারা আরজু

 |  |
| শিক্ষা | 
* আহমদ শামসুল ইসলাম
* মোহাম্মদ আবু নাসের
* মোহাম্মদ আবুল কাশেম

 |
| শিল্পকলা | 
* কানাইলাল শীল (মরণোত্তর, সঙ্গীত)
* ফরিদা পারভীন (সঙ্গীত)
* সৈয়দ মাইনুল হোসেন (স্থাপত্য)

 |
| সাংবাদিকতা | 
* নুরুল ইসলাম পাটোয়ারী (মরণোত্তর)
* এস এম আহমেদ হুমায়ুন

 |
| 
একুশে পদক বিজয়ী
১৯৮২
১৯৮৩
১৯৮৪
১৯৮৫
১৯৮৬
**১৯৮৭** 
১৯৮৮
১৯৮৯
১৯৯০
১৯৯১
১৯৯২
 |
"সমালোচক" লাজোস তিহানি দ্বারা। ক্যানভাসে তেল, টেমপ্লেট:সার্কা।
একজন **সমালোচক** হলেন এমন একজন ব্যক্তি যিনি শিল্প, সাহিত্য, সঙ্গীত, সিনেমা, থিয়েটার, ফ্যাশন, স্থাপত্য এবং খাবারের মতো বিভিন্ন ধরনের সৃজনশীল কাজের মূল্যায়ন এবং মতামত প্রকাশ করেন। সমালোচকরাও তাদের বিষয় সামাজিক বা সরকারী নীতি হিসাবে নিতে পারে। সমালোচনামূলক বিচার, সমালোচনামূলক চিন্তাভাবনা থেকে উদ্ভূত হোক বা না হোক, পর্যালোচনাধীন আইটেমটি তার উদ্দেশ্য এবং এর স্রষ্টার অভিপ্রায় এবং এর প্রেক্ষাপট সম্পর্কে জ্ঞান অর্জনের পরিমাণের মূল্যায়ন সহ বিভিন্ন কারণের পরিসরের ওজন করে। তারা একটি ইতিবাচক বা নেতিবাচক ব্যক্তিগত প্রতিক্রিয়া অন্তর্ভুক্ত করতে পারে।

একজন ভালো সমালোচকের বৈশিষ্ট্য হল স্পষ্টভাষা, বিশেষভাবে উচ্চ স্তরের আবেদন এবং দক্ষতার সাথে ভাষা ব্যবহার করার ক্ষমতা থাকা। সহানুভূতি, সংবেদনশীলতা এবং অন্তর্দৃষ্টিও গুরুত্বপূর্ণ। ফর্ম, শৈলী ও মাধ্যম সবই সমালোচকের বিবেচনায়। স্থাপত্য এবং খাদ্য সমালোচনায়, আইটেমের ফাংশন, মান এবং খরচ উপাদান যোগ করা যেতে পারে।

সমালোচকরা সর্বজনীনভাবে গৃহীত হয় এবং একটি উল্লেখযোগ্য মাত্রায়, তাদের মূল্যায়নের গুণমান বা তাদের খ্যাতির কারণে অনুসরণ করা হয়। শিল্প, সঙ্গীত, থিয়েটার এবং স্থাপত্যের প্রভাবশালী সমালোচকরা প্রায়ই সম্পূর্ণ বইয়ে তাদের যুক্তি উপস্থাপন করেন। একটি খুব বিখ্যাত উদাহরণ হল জন রাসকিনের *সেভেন ল্যাম্পস অফ আর্কিটেকচার* এবং *দ্য স্টোনস অফ ভেনিস*। সমালোচকরা তাদের মূল্যায়ন বিভিন্ন তাত্ত্বিক অবস্থানের উপর ভিত্তি করে করতে পারেন। উদাহরণস্বরূপ, তারা একটি নারীবাদী বা ফ্রয়েডীয় দৃষ্টিভঙ্গি নিতে পারে।

অন্যান্য ব্যক্তিদের থেকে ভিন্ন যারা ওয়েবসাইট বা প্রকাশনাগুলিতে লেখা চিঠির মাধ্যমে বিষয়গুলিতে সম্পাদকীয় করতে পারে, পেশাদার সমালোচকদের তাদের মূল্যায়ন এবং মুদ্রণ, রেডিও, ম্যাগাজিন, টেলিভিশন বা ইন্টারনেট কোম্পানিগুলির জন্য মতামত প্রদানের জন্য অর্থ প্রদান করা হয়। যখন তাদের ব্যক্তিগত মতামত বিবেচিত বিচারের চেয়ে বেশি হয়, তখন যারা মতামত দেয়, বর্তমান ঘটনা, পাবলিক অ্যাফেয়ার্স, খেলাধুলা, মিডিয়া বা শিল্পকলা সম্পর্কে তাদের প্রায়শই সমালোচকের পরিবর্তে "পন্ডিত" হিসাবে উল্লেখ করা হয়।

সমালোচকরা নিজেরাই প্রতিযোগী সমালোচকদের অধীন, যেহেতু চূড়ান্ত সমালোচনামূলক রায় সর্বদা আত্মীয়তাকে অন্তর্ভুক্ত করে। একজন প্রতিষ্ঠিত সমালোচক রুচি বা মতামতের পাবলিক আর্বিটার হিসেবে শক্তিশালী ভূমিকা পালন করতে পারেন। এছাড়াও, সমালোচক বা সমালোচকদের একটি সমন্বিত দল, স্বীকৃতির প্রতীক প্রদান করতে পারে।

ডেরিভেশন
--------

"সমালোচক" শব্দটি এসেছে গ্রীক κριτικός (*kritikós*) 'বিচক্ষণ করতে সক্ষম' থেকে, যা একটি গ্রীক শব্দ κριτής(*krités*), যার অর্থ একজন ব্যক্তি যিনি যুক্তিযুক্ত রায় বা বিশ্লেষণ, মূল্য বিচার, ব্যাখ্যা বা পর্যবেক্ষন প্রদান করেন। সমালোচনার প্রাথমিক ইংরেজি অর্থ ছিল মূলত সাহিত্যের সমালোচনার উপর ভিত্তি করে এবং এটি 17 শতকে সমালোচনার আরও সাধারণ রূপ শুরু হয়েছিল।

1. ↑  Dolan, Jill (২০১২-১০-২৪)। *The Feminist Spectator as Critic* (ইংরেজি ভাষায়)। University of Michigan Press। আইএসবিএন 978-0472035199। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Greek-English Lexicon, at Perseus  ওয়েব্যাক মেশিনে আর্কাইভকৃত মার্চ ৯, ২০২১ তারিখে, *Kritikos*, Henry George Liddell, Robert Scott.
3. ↑  Greek-English Lexicon, at Perseus  ওয়েব্যাক মেশিনে আর্কাইভকৃত মার্চ ৮, ২০২১ তারিখে, *Krites*, Henry George Liddell, Robert Scott.
**মোবাইল অ্যাপ্লিকেশন** বা **মোবাইল অ্যাপ** অথবা শুধু  **অ্যাপ**  হলো এক ধরনের কম্পিউটার প্রোগ্রাম বা সফটওয়্যার আপ্লিকেশন। অ্যাপ একটি মোবাইল ডিভাইস (ফোন, ট্যাবলেট) ব্যবহার করার জন্য অ্যাপ খুবই প্রয়োজনীয়। অ্যাপ সাহায্য করে আমাদের কল করা,ছবি উঠতে,যোগাযোগ করতে,ক্যালেন্ডার দেখতে৷ এছাড়া অ্যাপ ব্যবহার করে বর্তমানে বিশ্বের প্রায় অধিকাংশ লোক মোবাইল গেম খেলে। যেহেতু মোবাইল গেম নিজেই একটা অ্যাপ হতে পারে। আপ্লিকেশন বা অ্যাপ ডাউনলোড করে নিজের মোবাইলে সেগুলো বণ্টন করা যায়৷ প্রধানত এই ডাউনলোড সুবিধা দেয় তারা মোবাইল অপারেটিং সিস্টেম এর মালিক হয়ে থাকে। গুগল কর্তৃক অ্যান্ড্রয়েড ফোনের জন্য গুগল প্লেস্টোর এই ব্যবস্থা রেখেছে৷ এছাড়া আইফোনের জন্য অ্যাপ স্টোর এই ব্যবস্থা রেখেছে। এগুলোতে কিছু অ্যাপ বিনামূল্যে ডাউনলোড করা যায়,আর কিছু অ্যাপ টাকা দিয়ে কিনতে হয়। প্লাটফর্ম সেগুলো উক্ত অ্যাপ তৈরি কর্তার সাথে বণ্টন করে।

নিরীক্ষণ
--------

কিছু অ্যাপ মোবাইল ডিভাইসে আগে থেকেই ইন্সটল করা থাকে। যেমন- ওয়েব ব্রাউজার,ক্যামেরা অ্যাপ, ক্যালেন্ডার অ্যাপ ইত্যাদি৷ এই অ্যাপ সাধারণভাবে মোবাইল থেকে সরিয়ে ফেলা সম্ভব হয় না। তবে কিছু কিছু ক্ষেত্রে ডিভাইস রুট(মূলী) হলে উক্ত অ্যাপ আনইন্সটল করা সম্ভব হয়৷

অ্যাপ নিজের হাত দিয়ে নানাভাবে ইন্সটল করা যায়, যেমন - এর একটি উদাহরণ হলো অ্যান্ড্রয়েড ফোন দিয়ে অ্যান্ড্রয়েড আপ্লিকেশন প্যাকেজ

বাজার গবেষণা সংস্থা গার্টনার ভবিষ্যদ্বাণী করেছিলেন যে, ২০১৩ সালে ১০২ বিলিয়ন অ্যাপ্লিকেশন ডাউনলোড করা হবে (এর মধ্যে ৯১% বিনামূল্যে), যা মার্কিন যুক্তরাষ্ট্রে ২$ বিলিয়ন ডলার উপার্জন করবে, যা ২০১৩ সালের ১৮ বিলিয়ন মার্কিন ডলারে ৪৪.৪% বাড়বে।

ধরণ
---

### নেটিভ অ্যাপ

এই অ্যাপ মাত্র অ্যাপেল ডিভাইসে সমর্থন করে, অ্যান্ড্রয়েড ডিভাইসে সমর্থন করে না। 

### হাইব্রিড অ্যাপ

Hybrid মোবাইল অ্যাপগুলো Native ও Web অ্যাপের একটা সংমিশ্রণ।

নেটিভ অ্যাপ নির্দিষ্ট অ্যাপ মার্কেটপ্লেস থেকে ডাউনলোড করতে হয় এবং অ্যাপটি আপনার ডিভাইসের অপারেটিং সিস্টেম ও হার্ডওয়্যার অ্যাক্সেস করে চলে। আর Web App হল লোকাল সার্ভার ছাড়া ওয়েবে হোস্ট করা যেকোনো অ্যাপ।

আর হাইব্রিড অ্যাপের অবস্থান এই দুইয়ের ঠিক মাঝামাঝি। Native App এর মতোই এই হাইব্রিড অ্যাপগুলো একটি অ্যাপ মার্কেটপ্লেস থেকে ডাউনলোড করতে হয়, বেশ দ্রুত কাজ করে। কিন্তু দেখতে এবং কাজের দিকে native app এর সাথে মিল থাকলেও এগুলো মূলত ওয়েব অ্যাপ্লিকেশন।

একটি জনপ্রিয় হাইব্রিড অ্যাপের উদাহরণ হলো- Instagram, Quora, UBER.

### ওয়েব-ভিত্তিক অ্যাপ

একটি ওয়েব-ভিত্তিক অ্যাপ্লিকেশন এইচটিএমএল, সিএসএস বা জাভাস্ক্রিপ্ট দ্বারা তৈরি করা হয়। এই গ্রুপের অ্যাপ্লিকেশনগুলির যথাযথ আচরণের জন্য ইন্টারনেট সংযোগ প্রয়োজন।

এই অ্যাপ্লিকেশনগুলি নেটিভ এবং হাইব্রিড অ্যাপ্লিকেশনগুলির তুলনায় ব্যবহারকারীর ডিভাইসে সর্বনিম্ন মেমরির জায়গা ক্যাপচার করতে পারে। যেহেতু সমস্ত ব্যক্তিগত ডেটাবেস ইন্টারনেট সার্ভারে সংরক্ষণ করা হয়, তাই ব্যবহারকারীরা এটার মাধ্যমে যে কোনও ডিভাইস থেকে ইন্টারনেটের মাধ্যমে তাদের পছন্দসই ডেটা আনতে পারবেন।

তথ্যসূত্র
---------

1. ↑  "Mobile apps revenues tipped to reach $26bn in 2013"। The Guardian। ১১ অক্টোবর ২০১৩। সংগ্রহের তারিখ ১৯ সেপ্টেম্বর ২০১৩।
**জাতীয়তাসূচক বিশেষণ** হল কোন নির্দিষ্ট স্থানের অধিবাসী কিংবা স্থানীয় ব্যক্তিদেরকে সাধারণভাবে শনাক্তকরণে ব্যবহৃত শব্দ বা শব্দগুচ্ছ যা সাধারণত উক্ত জায়গাটির নামানুসারে উদ্ভব হয়।এর উদাহরণ হিসেবে বলা যায় ঢাকা শহরের অধিবাসীকে "*ঢাকাইয়া*", যুক্তরাষ্ট্র নামক দেশের ব্যক্তিকে "*আমেরিকান*" এবং সোয়াহিলি উপকূলের অধিবাসীকে সোয়াহিলি বলা হয়।

জাতীয়তাসূচক বিশেষণ সবসময় কোন ব্যক্তির নাগরিকত্ব কিংবা বসবাসের স্থানকে সুস্পষ্টভাবে নির্দেশ নাও করতে পারে এবং অনেক বিশেষণ কোন ব্যক্তির জাতিতাত্ত্বিক নামের সঙ্গে মিশে দ্ব্যর্থতা সৃষ্টি করতে পারে। উদাহরণস্বরূপ "*থাই*" বলতে থাইল্যান্ডের যে কোন নৃতাত্ত্বিক গোষ্ঠীর যেকোনো অধিবাসী কিংবা নাগরিককে বুঝাতে পারে অথবা আরও সংকীর্ণ ভাবে থাই জাতির সদস্যকে বোঝাতে পারে।

অন্যদিকে কিছু ব্যক্তিবর্গ একাধিক জাতীয়তাসূচক বিশেষণে বিশেষায়িত হতে পারেন। উদাহরণস্বরূপ,  যুক্তরাজ্যের স্থানীয় অধিবাসীকে "*ব্রিটিশ*", "ব্রিটন" কিংবা কথ্যভাষায় "ব্রিট" বলা যেতে পারে। কিছু ভাষায় জাতীয়তাসূচক শব্দ অন্য ভাষার শব্দ ভান্ডার থেকে উদ্ভূত হতে পারে। যেমন ইংরেজি ভাষায় "Québécois(e)" শব্দটি প্রায়ই কুইবেকের অধিবাসীদেরকে বোঝাতে ব্যবহৃত হয় (যদিও কুইবেকার ও ব্যবহৃত হয়)।

আরো দেখুন
---------

* জাতীয়তাসূচক বিশেষণের তালিকা

তথ্যসূত্র
---------

1. ↑  George H. Scheetz (১৯৮৮)। *Names' Names: A Descriptive and Pervasive Onymicon*। Schütz Verlag।
ভারতের স্বাধীনতার পর ১৯৪৭ সালের  ১২ ই নভেম্বর বিকাল তিনটার সময় জাতির জনক  মহাত্মা গান্ধী অল ইন্ডিয়া রেডিওর দিল্লির স্টুডিওতে প্রথম এবং শেষ বারের মত পরিদর্শন করেছিলেন। সেই ঘটনাটির স্মরণে প্রতি বছর ১২ নভেম্বর দিনটি দেশজুড়ে আকাশবাণীর ভবন সমূহে **জনসেবা প্রসারণ দিবস** বা **পাবলিক সার্ভিস ব্রডকাস্টিং ডে** হিসাবে পালিত হয়।

ইতিহাস ও তাৎপর্য
----------------

দেশবিভাগের পর পাকিস্তান হতে আসা হরিয়ানার কুরুক্ষেত্রে প্রায় আড়াই লাখ ভারতীয় শরণার্থী ক্যাম্পে আশ্রয় নেয়। মহাত্মা গান্ধী ব্যক্তিগত ভাবে সেখানে যাওয়ার ইচ্ছা পোষণ করেছিলেন, কিন্তু কোন কারণে তা সম্ভব হয়ে ওঠেনি। তাই শেষমেশ তিনি তাদের উদ্দেশ্যে বেতারের মাধ্যমে বার্তা দেওয়ার সিদ্ধান্ত নিয়েছিলেন। 

বেতার মাধ্যমের অসামান্য ক্ষমতার জন্য অল ইন্ডিয়া রেডিওর দিল্লির স্টুডিওতে প্রবেশ করে তিনি বলেছিলেন-

>  "I see 'shakti', the miraculous power of God"
> 
> 

 
গান্ধীজি বিকাল সাড়ে তিনটার সময় ভাষণ শুরু করে দুর্গত শরণার্থীদের উদ্দেশ্যে বলেন - 
"আমার ভাই ও বোনেরা, যারা কষ্টের মধ্যে আছেন, তারা বা অন্যেরা, আমার কথা শুনছেন কিনা আমি জানিনা .... "বলেই সম্বোধন করেন। 

মহাত্মা গান্ধী দেশের প্রধানমন্ত্রী বা রাষ্ট্রপতি ছিলেন না, তাঁর কোনও পদ ছিল না। একজন সাধারণ নাগরিক হিসাবে তিনি অল ইন্ডিয়া রেডিওর স্টুডিও থেকে শরণার্থীদের উদ্দেশ্যে ব্যথিত চিত্তে কথাগুলি বলেছিলেন। 

তিনি নিজে *ইয়ং ইন্ডিয়া*, *হরিজন*সহ বেশ কয়েকটি সংবাদপত্র প্রকাশ করতেন। সুতরাং, প্রচার মাধ্যমের ক্ষমতা সম্পর্কে অবহিত ছিলেন। তিনি সরকারি প্রচার মাধ্যমে বাণিজ্যিক বিজ্ঞাপনের বিরুদ্ধে ছিলেন। তাঁর মতে, সরকারি প্রচার মাধ্যমের কেবলমাত্র সেইসব অ-বাণিজ্যিক বিজ্ঞাপন গ্রহণ করা উচিত যা কেবল জনসাধারণের কাজে আসবে - অর্থাৎ লক্ষ্য হওয়া উচিত - জনপরিষেবা। তাই তো আমাদের দেশের সরকারি প্রচার মাধ্যমের মূলমন্ত্রই হল - **বহুজন হিতায় বহুজন সুখায়**।

সিদ্ধান্ত
---------

১৯৯৭ খ্রিস্টাব্দের ১২ নভেম্বর ঘটনাটির সূবর্ণজয়ন্তীবর্ষে ঐতিহাসিক দিন ও ক্ষণটি স্মরণ করা হয় এক অনুষ্ঠানে। 

২০০০ সালের জানুয়ারি মাসে দিল্লির জন প্রসারণ তথা ইন্ডিয়ান ইনস্টিটিউট অব মাস কমিউনিকেশনের সুহাস বোরকারের আহ্বানে সাড়া দিয়ে মহাত্মা গান্ধীর সেই আকাশবাণী ভবন পরিদর্শনের দিনটি ১২ ই নভেম্বর, স্মরণে রেখে পাবলিক সার্ভিস ব্রডকাস্টিং দিবস হিসেবে পালনের ঘোষণা করা হয়। ২০০১ খ্রিস্টাব্দে  অটলবিহারী বাজপেয়ীর নেতৃত্বাধীন ভারতের এনডিএ সরকারের সময় হতে প্রতি বছর ১২ নভেম্বর তারিখে দেশজুড়ে আকাশবাণীর ভবন সমূহে **জনসেবা প্রসারণ দিবস** হিসাবে পালিত হয়।

আরো দেখুন
---------

* অল ইন্ডিয়া রেডিও
* প্রসার ভারতী
* আকাশবাণী
* বহুজন সুখায় বহুজন হিতায় চ

তথ্যসূত্র
---------

1. 1 2  "Public Service Broadcasting Day: 12 Nobember"। সংগ্রহের তারিখ ২০২২-০৫-২৯।
2. ↑  "Public Service Broadcasting Day: History and singificance"। ২০২২-০৫-২৯ তারিখে মূল থেকে আর্কাইভ করা। সংগ্রহের তারিখ ২০২২-০৫-২৯।
3. ↑  "Public Service Broadcasting Day"। সংগ্রহের তারিখ ২০২২-০৫-২৯।
4. 1 2  "Remembering Mahatma Gandhi's first radio broadcast on Public Service Broadcasting Day"। সংগ্রহের তারিখ ২০২২-০৫-২৯।
**জর্জ গ্যামো** (মার্চ ৪, ১৯০৪ – আগস্ট ১৯, ১৯৬৮), জন্ম **জর্জি আন্তোনোভিচ গ্যামভ**, একজন সোভিয়েত-মার্কিন তাত্ত্বিক পদার্থবিজ্ঞানী এবং বিশ্বতত্ত্ববিদ। তিনি লেমাট্রে'র মহা বিস্ফোরণ তত্ত্বের একজন প্রাথমিক প্রবক্তা এবং উন্নয়নকারী ছিলেন। তিনি কোয়ান্টাম টানেলিং এর মাধ্যমে আলফা ক্ষয়ের একটি তাত্ত্বিক ব্যাখ্যা আবিষ্কার করেন, তরল ড্রপ মডেল এবং পারমাণবিক নিউক্লিয়াসের প্রথম গাণিতিক মডেল আবিষ্কার করেন।

এছাড়াও তিনি তেজস্ক্রিয় ক্ষয়, নক্ষত্র গঠন, নক্ষত্র নিউক্লিওসিন্থেসিস ,মহা বিস্ফোরণ নিউক্লিওসিন্থেসিস (যাকে তিনি সম্মিলিতভাবে নিউক্লিওকসমোজেনেসিস নামে অভিহিত করেছেন) এবং আণবিক জেনেটিক্স এর উপর কাজ করেন।

প্রথম জীবন
----------

গ্যামো রুশ সাম্রাজ্যের ওডেসাতে জন্মগ্রহণ করেন। তার পিতা উচ্চ বিদ্যালয়ে রুশ ভাষা ও সাহিত্য শেখাতেন, এবং তার মা মেয়েদেরকে একটি স্কুলে ভূগোল এবং ইতিহাস পড়াতেন। রুশ এর পাশাপাশি, গ‍্যামো তার মাতা এবং একজন শিক্ষকের কাছ থেকে খানিক জার্মান ও ফরাসি বলতে শিখেন। গ্যামো তার কলেজ জীবনে ইংরেজি শিখেছিলেন এবং অনর্গলভাবে বলতে পারতেন। তার প্রথম দিকের অধিকাংশ পুস্তক জার্মান বা রুশ ভাষায় প্রকাশিত হত, কিন্তু তিনি পরে তার সাধারণ শ্রোতাদের জন্য ইংরেজি ভাষার ব্যবহার করেন।

তিনি ওডেসা বিশ্ববিদ্যালয় (১৯২২-২৩) এবং লেনিনগ্রাদ বিশ্ববিদ্যালয়ে (১৯২৩-১৯২৯) পদার্থবিজ্ঞান ও গণিত ইনস্টিটিউটে পড়াশোনা করেন।১৯২৫ সালে ফ্রিডম্যানের মৃত্যুর আগ পর্যন্ত গ্যামো লেনিনগ্রাদে আলেকজান্ডার ফ্রিডম্যানের অধীনে অধ্যয়ন করেন। বিশ্ববিদ্যালয়ে তিনি পদার্থবিজ্ঞানের আরও তিনজন ছাত্র: লেভ ল্যান্ডাউ, দিমিত্রি ইভানেঙ্কো এবং ম্যাটভি ব্রনস্টেইনের সাথে বন্ধুত্ব করেন।

দলত্যাগ
-------

গ‍্যামো সোভিয়েত ইউনিয়ন থেকে পালিয়ে যাওয়ার সিদ্ধান্ত নেওয়ার আগে বেশ কয়েকটি সোভিয়েত প্রতিষ্ঠানে কাজ করতেন। ১৯৩১ সালে, তিনি আনুষ্ঠানিকভাবে ইতালিতে একটি বৈজ্ঞানিক সম্মেলনে যোগ দেওয়ার আমন্ত্রণ প্রত্যাখ্যান করেন। এছাড়াও ১৯৩১ সালে তিনি সোভিয়েত ইউনিয়নের আরেক পদার্থবিজ্ঞানী লিউবভ ভোখমিন্টসেভাকে বিয়ে করেন; যাকে তিনি হো বলে ডাকতেন। তিনি এবং তার নতুন স্ত্রী পরবর্তী দুই বছরের বেশীরভাগ সময় সরকারী অনুমতি ছাড়াই সোভিয়েত ইউনিয়ন থেকে বেরিয়ে যাওয়ার চেষ্টা করেন। 

১৯৩৩ সালে, গ‍্যামো হঠাৎ ব্রাসেলসে পদার্থবিজ্ঞান এর উপর আয়োজিত সপ্তম সলভয় সম্মেলনে যোগ দেওয়ার অনুমতি পান। তিনি তার স্ত্রীকে তার সাথে রাখার জন্য জোর প্রদান করেছিলেন। পরের বছর, গ‍্যামো লন্ডন বিশ্ববিদ্যালয় এবং মিশিগান বিশ্ববিদ্যালয়ে অস্থায়ী চাকুরিতে যোগদান করেন।

ডিএনএ এবং আরএনএ
---------------

১৯৫৩ সালে ফ্রান্সিস ক্রিক, জেমস ওয়াটসন, মরিস উইলকিন্স এবং রোজালিন্ড ফ্রাঙ্কলিন ডিএনএ ম্যাক্রোঅণুর দ্বৈত হেলিক্স কাঠামো আবিষ্কার করেন। গ্যামো এই সমস্যার সমাধান করার চেষ্টা করেছেন যে, কীভাবে ডিএনএ শৃঙ্খলে চারটি ভিন্ন বেস (এডেনিন, সাইটোসিন, থাইমিন এবং গুয়ানিন) তাদের গাঠনিক অ্যামাইনো এসিড থেকে প্রোটিনের সংশ্লেষণ নিয়ন্ত্রণ করতে পারে। বিজ্ঞানী ক্রিক বলেছেন যে গ্যামোর পরামর্শ তাকে এই সমস্যা সম্পর্কে তার নিজের গবেষণায় সাহায্য করেছে। ক্রিকের সাথে গ্যামো পর্যবেক্ষণ করেছেন যে চারটি ডিএনএ বেসের ৬৪টি সম্ভাব্য পারমুটেশন এর মধ্য হতে একবারে তিনটি নেওয়া হয়েছে।

১৯৫৪ সালে গ্যামো এবং ওয়াটসন *আরএনএ টাই ক্লাব* প্রতিষ্ঠা করেন।

ব্যক্তিগত জীবন
--------------

জর্জ গ্যামো ও তার প্রথম স্ত্রী রোর ইগর গ্যামো নামে সন্তান ছিল। ইগর পরবর্তীতে কলোরাডো বিশ্ববিদ্যালয়ের অণুজীববিজ্ঞান বিভাগে শিক্ষকতা করেন।

তথ্যসূত্র
---------
**পাহাড়ি কাশ** হল বহুবর্ষজীবি পাহাড়ি উদ্ভিদ। এটি ঘাস পরিবারের সদস্য। এর বৈজ্ঞানিক নাম *saccharum arundinaceum*। ইংরেজিঃ *Pin-reed grass*। পরিবার Poaceae।

আবাসস্থল
--------

বাংলাদেশ, ভারত, নেপাল ও মিয়ানমার এর আবাসভূমি।

বৈশিষ্ট্য
---------

পাহাড়ি কাশ মূলত লম্বা কান্ডের ঘাস। উচ্চতা ১০-১৫ ফুট। পাতার রং ধূসর-সবুজ এবং পাতার মাঝখানে সাদা বর্ণের মধ্যশিরা থাকে। এরা গুচ্ছাকারে বা ঝাড় আকারে বেড়ে ওঠে। ঝাড় কোনো বাধা না পেলে চারদিকে বিস্তৃত হয়। পাহাড়ের যেখানে পানি জমে থাকে না সেখানকার শিলা, পাথর ও বালুযুক্ত মাটিতে ভালো জন্মে। তাই পাহাড়ের ঢালে, টিলায় এদের বেশি জন্মাতে দেখা যায়। তবে পাহাড়ি নদীর কাছে এলিয়ে পড়া উপত্যকায় মাঝে মাঝে দেখা মেলে। সমতল এলাকায় এদের উপস্থিতি বিরল।

ফুলের বর্ণনা
------------

ইংরেজি অক্টোবর মাসের শুরুতে পাহাড়ি কাশের কাণ্ডের মাঝখান থেকে মঞ্জরি বের হয় এবং তাতে ফুল ধরে। ফুলের মঞ্জরি বেড়ে গিয়ে পাতা থেকে ২-৩ মিটার ওপরে চলে আসে। পাহাড়ি কাশফুলের রং নদীর চরে ফোটা কাশের থেকে আলাদা। পাহাড়ে যখন কাশফুল ফোটে, তখন এই বুনোফুলের চেহারা অনেকটা সবুজাভ মনে হয়। পরবর্তিতে এটি গোলাপি-রুপালি রং ধারণ করে এবং পরিণত বয়সে এর রং কিছুটা ফ্যাকাশে সাদা হয়ে যায়।

বংশ বিস্তার
-----------

বীজের মাধ্যমে এদের বংশবিস্তার ঘটে। বাতাসের মাধ্যমে এ ঘাসের বীজ চারদিকে ছড়িয়ে পড়ে এবং বীজ থেকে নতুন চারা গজায়। তবে অত্যধিক আহরণের ফলে বর্তমানে পাহাড়ি কাশের পরিমাণ কমে যাচ্ছে।

ব্যবহার
-------

কাশফুলের এ প্রজাতিটি পাহাড়ি জনগোষ্ঠীর কাছে অনেক জনপ্রিয়। তারা এটি দিয়ে ঝাড়ু, ঘরের বেড়া, চাল ও ঝুড়ি তৈরি করে। পাহাড়ে ভূমিক্ষয় রোধে এটির অনেক গুরুত্বপূর্ণ ভূমিকা রয়েছে।

বাংলাদেশে পাহাড়ি কাশ
---------------------

ঘাস জাতীয় এই উদ্ভিদটি বাংলাদেশের পার্বত্য চট্টগ্রাম, কক্সবাজার ও চট্টগ্রাম এলাকার পাহাড়ে বেশি দেখা যায়।

আরও দেখুন
---------

* কাশফুল

তথ্যসূত্র
---------

1. 1 2 3 4 5 6 7  পাহাড়ি কাশ - *দৈনিক প্রথম আলো (২৫ অক্টোবর, ২০১৬)*
***আওয়ারা*** ২০১২ সালে মুক্তিপ্রাপ্ত বাংলা রোমান্টিক অ্যাকশন কমেডি চলচ্চিত্র ৷ এটি রবি তেজা ও তৃষা কৃষ্ণান অভিনীত এবং ২০০৮ সালে মুক্তিপ্রাপ্ত তেলুগু চলচ্চিত্র "কৃষ্ণা চলচ্চিত্রের পুনঃনির্মাণ ৷ রবি কিনাগী ও সহকারী পরিচালক পথিকৃৎ বসু পরিচালিত এবং শ্রী ভেঙ্কটেশ ফিল্মস প্রযোজিত এই চলচ্চিত্রে প্রধান চরিত্রে অভিনয় করেন জিৎ এবং সায়ন্তিকা ৷ এই ছায়াছবিয় "মদন" চরিত্রে খরাজ মুখার্জীর অভিনয় দর্শকদের মুগ্ধ করে ৷ এই চলচ্চিত্র সর্বোচ্চ আয়ের বাংলা চলচ্চিত্রের তালিকাতে স্থান পেয়েছে৷

কাহিনি
------

সিনেমার মূল চরিত্র সূর্য(জিত) এবং পৌলমি(সায়ন্তিকা)। সূর্য এবং পৌলমির মন্দিরে দেখা হয়। সূর্য পৌলমির ফোন নাম্বার চাইলে পৌলমি তাকে ভুল নাম্বার দেয়। সূর্য সেই বাড়িতে গিয়ে একটা ঝামেলায় জড়িয়ে পড়ে। পরে সূর্য পৌলমির আসল ঠিকানা খুজে তার বাড়ির দোতলা ভাড়া নেওয়ার জন্য তার বৌদিকে(তুলিকা বসু) পৌলমির মামাতো দাদা মদন দার(খরাজ) সাথে কথা বলতে পাঠায় এবং বাড়ি ভাড়া নেয়। পরে পৌলমির মামাতো দাদা তাকে তার দাদার কাছে পাঠিয়ে দেয়। সূর্যও মদন দা কে নিয়ে পৌলমির বাড়ি যায়। সেখানে সূর্য পৌলমির দাদার কাছ থেকে পুরনো কথা এবং টনি বরদ্দ্বাজের সম্পর্কে জানে। টনি জেল থেকে বের হওয়ার পর সূর্য টনির বিশ্বাসের সুযোগ নিয়ে পৌলমিকে নিয়ে পালিয়ে যায়। পরে টনি এবং তার লোকেরা সূর্যকে অপহরণ করে নিয়ে এসে মারধর করে এবং মাটির নিচে চাপা দেয় আর পৌলমিকে নিয়ে তার কাছে রেখে দেয়। পরেরদিন টনি পৌলমিকে বিয়ে করতে নিয়ে যায় এবং সেখানে সূর্য আসে। অবশেষে সুর্য টনিকে মেরে পৌলমিকে বিয়ে করে। আর এখানেই শেষ হয় ‘আওয়ারা’।

অভিনয়ে
-------

|  |  |
| --- | --- |
| অভিনেতা-অভিনেত্রীর নাম | চরিত্র/ভূমিকা |
| জিৎ | সূর্য নারায়ণ/সূর্য |
| সায়ন্তিকা | পৌলমী |
| মুকুল দেব | টনি ভরদ্বাজ |
| আশিষ বিদ্যার্থী | ইন্দ্রজিৎ |
| খরাজ মুখার্জী | মদন মোহন |
| কমলিকা ব্যানার্জী | মদন মোহনের স্ত্রী |
| সুপ্রিয় দত্ত | টনির মামা |
| বিশ্বজিৎ চক্রবর্তী | উপেন্দ্র নারায়ণ; সূর্য'র দাদা(বড় ভাই) |
| তুলিকা বসু | সূর্য'র বৌদি (উপেন্দ্র'র স্ত্রী) |
| বিশ্বনাথ বসু | সূর্য'র বন্ধু |
| তমাল রায় চৌধুরী | সনাতন পাঁজা |
| শুভাশিষ মুখার্জী | ভাড়ায় ঘর দেওয়া ব্যক্তিটি |
| রিন্টু দে | বুবাই; উপেন্দ্র'র ছেলে এবং সূর্য'র ভাইপো |
|

সংগীত
-----

সবগুলি গানের সুরকার জিৎ গাঙ্গুলী, দেব সেন।

| নং. | শিরোনাম | সুরকার | গায়ক-গায়িকা | দৈর্ঘ্য |
| --- | --- | --- | --- | --- |
| ১. | "পড়লে মনে" | জিৎ গাঙ্গুলী | জিৎ গাঙ্গুলী |   |
| ২. | "মনের রেডিও" | জিৎ গাঙ্গুলী | জিৎ গাঙ্গুলী, শিল্পা রাও |   |
| ৩. | "ফুল কলি" | দেব সেন | প্রসেনজিৎ মল্লিক, দেব সেন |   |
| ৪. | "আওয়ারা - শিরোনাম সংগীত" | দেব সেন | প্রসেনজিৎ মল্লিক, মেঘা ভরদ্বাজ |   |

তথ্যসূত্র
---------

1. ↑
***প্রজাপতি*** এটি ২০১১ সালে মুক্তিপ্রাপ্ত একটি বাংলাদেশি চলচ্চিত্র। চলচ্চিত্রটি পরিচালনা করেছেন ছোটপর্দার অন্যতম জনপ্রিয় পরিচালক মুহাম্মদ মোস্তফা কামাল রাজ। এটি তার পরিচালিত প্রথম পূর্ণদৈর্ঘ্য চলচ্চিত্র। এনায়েতুর রহমান বাপ্পী প্রযোজিত এই ছবিটি এনটিভি প্রোডাকশন হাউজের ব্যানারে নির্মাণ করা হয়েছে। ছবির প্রধান তিনটি চরিত্রে অভিনয় করেছেন মৌসুমী, জাহিদ হাসান ও মোশাররফ করিম।

কাহিনী সংক্ষেপ
--------------

শ্রেষ্ঠাংশে
-----------

* মৌসুমী -
* জাহিদ হাসান -
* মোশাররফ করিম -
* সোহেল খান -
* কচি খন্দকার -

নির্মাণ ইতিহাস
--------------

মুহাম্মদ মোস্তফা কামাল রাজ একজন জনপ্রিয় টিভি নির্মাতা। তিনি একসময় চলচ্চিত্র নির্মাণের উদ্যোগ নেন এবং তার পরিচালিত প্রথম পূর্ণদৈর্ঘ্য চলচ্চিত্র "প্রজাপতি", চলচ্চিত্রটি নির্মাণ কাজ শেষ হওয়ার পরপরই এর গানের এ্যালবাম বাজারে ছাড়া হয় জি-সিরিজের ব্যানারে। চলচ্চিত্রের গানের এ্যালবাম শ্রোতারা সাদরে গ্রহণ করে। কিন্তু চলচ্চিত্রটি প্রেক্ষাগৃহে মুক্তি দেওয়া নিয়ে বেশ জটিলতার সৃষ্টি হয়। নির্মাতার পরিকল্পনা ছিল এটি ব্যাপক আয়োজনের মধ্য দিয়ে ঢাকা-নারায়ণগঞ্জসহ সারাদেশেব্যাপী একযোগে ঈদুল আজহায় মুক্তি দেয়ার। কিন্তু তা সম্ভব হয়নি নানাবিদ জটিলতার কারণে, এর মধ্যে প্রযোজনা প্রতিষ্ঠান নিয়েও সৃষ্টি হয় এক বড় সমস্যা। চলচ্চিত্রটির প্রযোজক ছিলেন এনায়েতুর রহমান বাপ্পী। আর প্রযোজনা প্রতিষ্ঠান ছিল এনটিভি। পরে এনায়েতুর রহমান বাপ্পী এনটিভি থেকে চলে যান এবং নিজেই প্রতিষ্ঠিত করেন আরেকটি নতুন স্যাটেলাইট টিভি চ্যানেল চ্যানেল নাইন। ফলে ছবির প্রযোজনা প্রতিষ্ঠানের অংশীদারত্ব এবং অনুমোদন নিয়ে তৈরি হয় বেশ জটিলতা।

এসব সমস্যার কারণে চলচ্চিত্রটি একযোগে সারাদেশেব্যাপী প্রেক্ষাগৃহে মুক্তি দেওয়া সম্ভব হয়নি। প্রথমে ছবিটির বারটি প্রিন্ট করার কথা থাকলেও প্রযোজনা প্রতিষ্ঠান নিয়ে যে ঝামেলা সৃষ্টি হয় তা আরোও গাঢ় হয় পরিবেশনায় থাকার কথা ছিল *অমি-বনি কথাচিত্র* এর, একপর্যায়ে তারাও পরিবেশনা থেকে সরে দাঁড়ালে। সবশেষে নির্মাতা মোহাম্মদ মোস্তফা কামাল রাজ নিজ উদ্যোগে তিনটি প্রিন্ট করে ঢাকার দুটি অভিজাত প্রেক্ষাগৃহ *স্টার সিনেপ্লেক্স*-এ দুটি ও অন্যটি *বলাকা সিনেওয়ার্ল্ড*-এ মুক্তি দেন।

সংগীত
-----

**প্রজাপতি** ছবির সংগীত পরিচালনা করেছেন তরুন সংগীত শিল্পী ও সংগীত পরিচালক হাবিব ওয়াহিদ। গান লিখেছেন কবির বকুল, শফিক তুহিন ও জাহিদ আকবর। গানের কণ্ঠশিল্পীরা হলেন কুমার বিশ্বজিৎ, হাবিব ওয়াহিদ, কনা, ন্যান্সি, বালাম, সিথি ও ফেরদৌস ওয়াহিদ।

### সাউন্ড ট্র্যাক

| ট্র্যাক | গান | কণ্ঠশিল্পী | নোট |
| --- | --- | --- | --- |
| ১ | *প্রজাপতি* | হাবিব ওয়াহিদ ও কনা | শিরোনাম গান |
| ২ | *ডুব* | হাবিব ওয়াহিদ |  |
| ৩ | *ছোট স্বপ্ন* | কুমার বিশ্বজিত |  |
| ৪ | *দু দিকেই বসবাস* | ন্যান্সি |  |
| ৫ | *টাকা* | ফেরদৌস ওয়াহিদ ও সিথি সাহা |  |
| ৬ | *প্রত্যাখ্যান* | বালাম |  |
| ৭ | *ছোট স্বপ্ন* | কুমার বিশ্বজিত | ধীর |
| ৮ | *যন্ত্রসঙ্গীত* |  |  |

তথ্যসূত্র
---------

1. ↑  প্রজাপতি চলচ্চিত্রের গানের অ্যালবামের প্রকাশনা[*স্থায়ীভাবে অকার্যকর সংযোগ*]

বহিঃসংযোগ
---------

* বাংলা মুভি ডেটাবেজে *প্রজাপতি* উইকিউপাত্তে এটি সম্পাদনা করুন
* ইন্টারনেট মুভি ডেটাবেজে *প্রজাপতি*  উইকিউপাত্তে এটি সম্পাদনা করুন (ইংরেজি)
সতীশচন্দ্র সামন্ত
**সতীশচন্দ্র সামন্ত** (১৫ই ডিসেম্বর, ১৯০০ – ৪ঠা জুন, ১৯৮৩, মহিষাদল) ছিলেন একজন ভারতীয় স্বাধীনতা সংগ্রামী ও লোকসভা-সদস্য (১৯৫২-৭৭)। মাত্র পনেরো বছর বয়সে গুরু স্বামী প্রজ্ঞানানন্দ সরস্বতীর অনুপ্রেরণায় ব্রহ্মচর্য ব্রত গ্রহণ করে দেশ ও জাতির সেবায় আত্মনিয়োগ করেছিলেন এই মণীষী।

জীবনী
-----

শিবপুর ইঞ্জিনিয়ারিং কলেজে দ্বিতীয় বর্ষে পড়ার সময় সতীশচন্দ্র পাঠ অসমাপ্ত রেখেই ঝাঁপিয়ে পড়েছিলেন ভারতের স্বাধীনতা আন্দোলনে। লক্ষ্য ছিল দেশ থেকে বিদেশি ব্রিটিশ শাসনের উচ্ছেদ সাধন। ভারতীয় জাতীয় কংগ্রেসের স্থানীয় শাখার মাধ্যমে তিনি বিপ্লবাত্মক কাজকর্ম সংগঠিত করতে থাকেন। পরে তিনি তমলুক কংগ্রেস কমিটির সভাপতি হন এবং কয়েক দশক ধরে কংগ্রেসের সক্রিয় সদস্য থাকেন। তার সুদক্ষ নেতৃত্ব ও অন্যান্য গঠনমূলক কাজের জন্য তিনি চিরস্মরণীয় হয়ে আছেন। তার নেতৃত্বের দক্ষতার পরিচয় পাওয়া যায় ভারত ছাড়ো আন্দোলনের সময় তমলুকে স্থাপিত "তাম্রলিপ্ত জাতীয় সরকার" নামে এক সমান্তরাল সরকার গঠনের মধ্য দিয়ে। ১৯৪২ সালের ১৭ই ডিসেম্বর এই সরকার গঠিত হয়েছিল। ১৯৪৩ সালের জুন মাসে গ্রেফতারবরণের পূর্বাবধি সতীশচন্দ্র এই সরকার পরিচালনা করেছিলেন। ১৯৪৪ সালের সেপ্টেম্বর মাস পর্যন্ত সফলভাবে কাজ করেছিল তাম্রলিপ্ত জাতীয় সরকার। ঘূর্ণিঝড়-বিধ্বস্ত এলাকায় ত্রাণকার্য, বিদ্যালয় অনুদান প্রদান ও *বিদ্যুৎ বাহিনী* নামে একটি সশস্ত্র বাহিনী গঠন ছিল এই সরকারের প্রধান উল্লেখযোগ্য কীর্তি।

রাজনৈতিক কর্মকাণ্ডের পাশাপাশি সতীশচন্দ্র গণস্বাস্থ্য সচেতনতা সৃষ্টির কাজেও উল্লেখযোগ্য ভূমিকা রেখেছিলেন। ম্যালেরিয়া রোগ নিবারণে রাস্তাঘাট পরিষ্কার করা, কলেরা রোগীদের শুশ্রুষার ব্যবস্থা করা, বিনামূল্যে স্বাস্থ্যশিবির আয়োজন করা, অনগ্রসর এলাকায় শিক্ষা ও সাক্ষরতার প্রসারে স্বেচ্ছাসেবকদের প্রশিক্ষিত করে তোলার কাজে তিনি ছিলেন নিরলস। স্বাধীনতার পর তিন দশকেরও বেশি সময় তিনি থেকেছেন লোকসভার সদস্য। ১৯৫২ সালে প্রথম লোকসভায় তমলুক কেন্দ্র থেকে নির্বাচিত হয়েছিলেন সতীশচন্দ্র। এরপর ১৯৫৭, ১৯৬২, ১৯৬৭ ও ১৯৭১ সালেও একই কেন্দ্র থেকে পুনর্নির্বাচিত হয়েছিলেন তিনি।

দ্রষ্টব্য
---------

1. ↑  Chandra, Bipan and others (1998). *India's Struggle for Independence*, New Delhi:Penguin, আইএসবিএন ০-১৪-০১০৭৮১-৯, p.466
2. ↑  "Stamps issued in 2001"। *Satis Chandra Samanta*। ২০০৯-০৮-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।

বিস্তারিত তথ্যের জন্য দেখুন
---------------------------

* Maity, Pradyot Kumar (2003). *Quit India Movement In Bengal And The Tamralipta Jatiya Sarkar*, Kolkata:Punthi Pustak, আইএসবিএন ৮১-৮৭৮১৩-০৭-৫.
**কপিল মুনি মন্দির** বা **কপিল মুনির মন্দির** হল ভারতীয় অঙ্গরাজ্য পশ্চিমবঙ্গের গঙ্গাসাগরে অবস্থিত একটি হিন্দু মন্দির। এটি হিন্দুদের জন্য সবচেয়ে পবিত্র তীর্থস্থানগুলির মধ্যে একটি এবং কপিল মুনি এখানে তপস্যা করেছিলেন বলে মনে করা হয়।

ইতিহাস
------

### প্রাচীন মন্দিরসমূহ

প্রাচীন মন্দিরসমূহ অস্থায়ী মন্দির ছিল। সর্বশেষ মন্দিরটি বাঁশ দ্বারা নির্মিত হয়েছিল। বাঁশ দ্বারা নির্মিত মন্দিরটি ৫০-এর দশকের শেষভাবে বা ৬০-এর দশকের প্রথম দিকেই বিনষ্ট হয়েছিল। প্রথম ইটের তৈরি মন্দির ১৯৬১ সালে ২০ হাজার টাকা ব্যয়ে একটি তৈরি করা হয়েছিল, মন্দিরের ছাউনি বা ছাঁদ অ্যাসবেস্টস দ্বারা নির্মিত হয়েছিল। মন্দির নির্মাণে তৎকালীন মুখ্যমন্ত্রী বিধানচন্দ্র রায় ১১ হাজার টাকা সাহায্য করেছিলেন। মন্দির নির্মাণের কাজ "এস চক্রবর্তী অ্যান্ড কোং" সম্পন্ন করেছিল। মন্দিরটি বর্তমান মন্দিরের থেকে আকারে ছোট ছিল।

### বর্তমান মন্দির: ১৯৭৪–বর্তমান

নব মন্দিরটি ১৯৭৪ সালে তৈরি করা হয়েছিল। মন্দির ও মন্দির প্রাঙ্গণটি গঙ্গা নদী ও বঙ্গোপসাগরের তীরবর্তী হওয়ায়, মাঝে মধ্যেই ভরা কোটাল বা ঘূর্ণি ঝড়ের সময়ে মন্দির ও মন্দির প্রাঙ্গণে সাগর ও নদীর জল প্রবেশ করে। বঙ্গোপসাগরে ২০২১ সালের মে মাসের শেষ দিকে *ইয়াস* নামে একটি শক্তিশালী ক্রান্তীয় ঘূর্ণিঝড় উৎপন্ন ছিল। এই ঝড়ের প্রভাবে ভরা কোটালের জল কপিলমুনির আশ্রম ও মন্দিরে প্রবেশ করেছিল।

তথ্যসূত্র
---------

1. 1 2  গৌতম চক্রবর্তী (১৪ জানুয়ারি ২০১৮)। "'সব তীর্থ বারবার গঙ্গাসাগর এক বার'"। *আনন্দবাজার*। সংগ্রহের তারিখ ৩০ মার্চ ২০২৩।
2. ↑  "সাগরের কপিলমুণির আশ্রম চত্বরে একবুক জল, নিরাপদ আশ্রয়ের খোঁজে বাসিন্দারা"। *bangla.hindustantimes.com*। সংগ্রহের তারিখ ৩০ মার্চ ২০২৩।
**জন ডাল্টন** (৬ সেপ্টেম্বর ১৭৬৬ - ২৭ জুলাই ১৮৪৪) হলেন একজন ইংরেজ রসায়নবিদ, স্কুলশিক্ষক, আবহাওয়া বিজ্ঞানী ও পদার্থবিদ। তিনি তার "পারমাণবিক তত্ত্ব"(Atomic Theory) এবং "বর্ণান্ধতা" (Colour Blindness) বিষয়ে কাজের জন্য খ্যাতি অর্জন করেছেন।

বাল্যকাল
--------

ইংল্যান্ডের ঈগলসফিল্ড নামক স্থানে এক 'কোয়কার' পরিবারে জন্মগ্রহণ করেন জন ডাল্টন। ১৫ বছর বয়সে তিনি তার বড় ভাই জনাথনের সাথে, কেন্দালে অবস্থিত এক বিদ্যালয় পরিচালনার কাজে নিয়োজিত ছিলেন। ১৭৯৩ সালে তিনি ম্যানচেস্টারে চলে যান এবং সেখান এক অন্ধ দার্শনিকের থেকে বিজ্ঞান সংক্রান্ত সকল জ্ঞান অর্জন করেন। ডাল্টন তারপর গণিত এবং দর্শণের শিক্ষক হিসেবে 'নিউ কলেজ'-এ কাজ শুরু করেন।

মৃত্যু
------

১৮৩৭ সালে, ডাল্টনের একটি মাইনর স্ট্রোক হয়। এবং ১৮৩৮ সালে দ্বিতীয়বার তার স্ট্রোক হয় এবং তিনি বাকশক্তি হারান। যদিও তিনি কাজ-কর্ম চালিয়ে যেতে পারতেন। ১৮৪৪ সালের মে মাসে, তার আরেকটি স্ট্রোক হয়। ১৮৪৪ সালের ২৬ জুলাইয়ে, তার হাঁত কাঁপতে থাকে। এবং ২৭ জুলাই, ১৮৪৪ সালে, ম্যানচেস্টারে, ডাল্টন তার বিছানা থেকে পরে যান এবং তার সহকারী তা প্রত্যক্ষ করেন এবং ডাল্টনকে মৃত হিসেবে দেখতে পান।

আরো দেখুন
---------

* পরমাণু তত্ত্ব
* বর্ণান্ধত্য

তথ্যসূত্র
---------

1. ↑
2. ↑
**নসরুল হামিদ (বিপু)** (জন্ম: ১৩ নভেম্বর ১৯৬৪) একজন বাংলাদেশী রাজনীতিবিদ ও সংসদ সদস্য যিনি বর্তমানে বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী হিসেবে দায়িত্ব পালন করছেন। তিনি বাংলাদেশ আওয়ামী লীগের একজন সদস্য এবং তিনি তার নির্বাচনী এলাকা ঢাকা-৩ (কেরানীগঞ্জ) থেকে পরপর চারবার সংসদ সদস্য নির্বাচিত হন। ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে ঢাকা-৩ আসন থেকে তিনি বিপুল ভোটে জয়লাভ করেন।

শিক্ষা জীবন
-----------

নসরুল হামিদ ঢাকা বিশ্ববিদ্যালয় থেকে স্নাতক ডিগ্রী অর্জন করেন।[]

রাজনৈতিক জীবন
-------------

নসরুল হামিদ তরুণ বয়স থেকেই রাজনীতিতে জড়িয়ে পড়েন। তিনি বাংলাদেশ আওয়ামী লীগের তৃণমুল পর্যায় থেকে আস্তে আস্তে সাংগঠনিক পদ্ধতিতে আজকের এই পর্যায়ে এসেছেন। তিনি ১৯৯৪ থেকে ২০০১ সাল পর্যন্ত কেরানীগঞ্জ উপজেলা আওয়ামী লীগের সম্পাদক ছিলেন। ১৯৯৭ সালে তিনি বাংলাদেশ আওয়ামী যুবলীগের সহকারী সেক্রেটারী নির্বাচিত হন এবং ১২ বছর এই দায়িত্ব পালন করেন। তিনি ২০০১ থেকে ২০১৩ সাল পর্যন্ত ঢাকা জেলা আওয়ামী লীগের সহ-সভাপতি ছিলেন। ঢাকা-৩ আসন থেকে নবম জাতীয় নির্বাচনে জয়ী হওয়ার পর তিনি প্রথমবারের মত সংসদ সদদ্য হন। ২০১৪, ২০১৮ এবং ২০২৪ সালে তিনি দ্বিতীয়, তৃতীয় এবং চতুর্থবারের মত সংসদ সদস্য নির্বাচিত হন। ২০১৪ সাল থেকে টানা দুইবার বিদ্যুৎ, জ্বালানী ও খনিজ সম্পদ মন্ত্রণালয়ের প্রতিমন্ত্রীর দায়িত্ব পান এবং তা সফলভাবে সম্পন্ন করেন। তিনি ২০২৪ সালের ১১ জানুয়ারি, নবগঠিত বাংলাদেশ সরকারের বিদ্যুৎ বিভাগের প্রতিমন্ত্রী হিসেবে শপথ গ্রহণ করেন।

রাজনৈতিক কর্মকাণ্ডের পাশাপাশি নসরুল হামিদ একজন ব্যবসায়ী, সংগঠক। তিনি হামিদ গ্রুপের চেয়ারম্যান হিসেবে দায়িত্বরত আছেন। তিনি রিহ্যাব-এর সাবেক সভাপতি এবং আবাহনী স্পোর্টিং ক্লাবের পরিচালক হিসেবে দায়িত্ব পালন করেছেন। তিনি আওয়ামী লীগের গবেষণা শাখা সিআরআই (সেন্টার ফর রিসার্চ অ্যান্ড ইনফরমেশন)-এর একজন ট্রাস্টি।

ব্যক্তিগত জীবন
--------------

নসরুল হামিদের জন্ম রাজনৈতিক পরিবারে। তার পিতা প্রয়াত অধ্যাপক হামিদুর রহমান মুক্তিযুদ্ধের আগে আওয়ামী লীগের কোষাধ্যক্ষ হিসেবে দায়িত্ব পালন করেছেন এবং পরবর্তীতে সংসদ সদস্য নির্বাচিত হয়েছিলেন। তিনি বঙ্গবন্ধু শেখ মুজিবুর রহমান এর খুব কাছের সহযোগী হিসেবে পরিচিত ছিলেন। নসরুল হামিদের মা হাসনা হামিদও আওয়ামী লীগের সক্রিয় রাজনীতিতে অংশ নিয়েছিলেন।

তথ্যসূত্র
---------

1. ↑  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। *বাংলাদেশ নির্বাচন কমিশন*। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।
2. ↑  "Honorable State Minister"। *Power Division*।
3. ↑  "ফের বিদ্যুৎ-জ্বালানিতে প্রতিমন্ত্রী থাকছেন নসরুল হামিদ"। *কালের কণ্ঠ*। জানুয়ারি ২০২৪। সংগ্রহের তারিখ ১৩ জানুয়ারি ২০২৪।
4. ↑  "Leadership in Hamid Group"।
5. ↑  "REHAB Executive Committee"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০২১-১০-০৫।
**গুলাম আব্বাস** (উর্দু: غلام عباس‎‎; জন্ম: ১ মে, ১৯৪৭) তৎকালীন ব্রিটিশ ভারতের দিল্লি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬৭ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, ন্যাশনাল ব্যাংক অব পাকিস্তান ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন তিনি।

খেলোয়াড়ী জীবন
---------------

১৯৬২-৬৩ মৌসুম থেকে ১৯৮৪-৮৫ মৌসুম পর্যন্ত গুলাম আব্বাসের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের শুরুতে গুলাম আব্বাসের মাঝে প্রতিশ্রুতিশীলতার স্বাক্ষর দেখা গিয়েছিল। বামহাতি ব্যাটসম্যান ছিলেন ও পিছনের পায়ের উপর ভর রেখে অফের দিকে বেশ দক্ষতা প্রদর্শন করেছিলেন। ছাত্র অবস্থাতেই ১৯৬৪ সালে সিলন গমনের সুযোগ লাভ করেন।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গুলাম আব্বাস। ২৪ আগস্ট, ১৯৬৭ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

সিলন সফরের পর ১৯৬৪-৬৫ মৌসুমে অস্ট্রেলিয়া গমন করেন। কিন্তু কোন টেস্টের জন্যে তাকে মনোনীত করা হয়নি। এরপর ১৯৬৭ সালে ইংল্যান্ডে যান। এ সফরেই ওভাল টেস্টে একবার অংশগ্রহণের সুযোগ পান। খেলায় তিনি ০ ও ১২ রান তুলতে সক্ষম হন।

তথ্যসূত্র
---------

1. ↑  "Player profile: Ghulam Abbas"। CricketArchive। সংগ্রহের তারিখ ২৫ ফেব্রুয়ারি ২০১৩।

আরও দেখুন
---------

* গুল মোহাম্মদ
* ওয়াজির মোহাম্মদ
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
* ১৯৫২-৫৩ পাকিস্তান ক্রিকেট দলের ভারত সফর
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে গুলাম আব্বাস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গুলাম আব্বাস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**একরেম জেভরিক** (সিরিলিক: Екрем Јеврић, উচ্চারিত [ěkrem jěːʋritɕ]; জন্ম ২৫ অক্টোবর - ৪ মার্চ ২০১৬) ছিলেন একজন মন্টিনিগ্রিন আমেরিকান ইয়ঙ্কার্স। যিনি নিউ ইয়র্ক ভিত্তিক একজন গায়ক এবং টেলিভিশন ব্যক্তিত্ব হয়েছিলেন। বিবিসি এবং দ্য ইন্ডিপেনডেন্ট দ্বারা একটি ইন্টারনেট ঘটনা হিসাবে স্বীকৃত, তিনি ২০১০ সালে তার ভাইরাল মিউজিক ভিডিও "কুকা পোসো" (হাউস - ওয়ার্ক) এর মাধ্যমে খ্যাতি অর্জন করেন। টার্বো-ফোক গানটি, যা প্রথম মাসে দুই মিলিয়নেরও বেশি ভিউ এবং সামগ্রিকভাবে ১৫ মিলিয়নেরও বেশি ভিউ অর্জন করেছে। তাকে প্রাক্তন যুগোস্লাভিয়া জুড়ে তাৎক্ষণিক জনপ্রিয়তা অর্জন করেছে।

জীবনী
-----

Ekrem Jevrić আজকের মন্টিনিগ্রোর প্লাভে জন্মগ্রহণ করেন। চৌদ্দ বছর বয়সে তিনি ধূমপান শুরু করেন এবং তার বাবা তাকে সিগারেট কিনতে অস্বীকার করেন, তাই তিনি পডগোরিকায় একাই অর্থ উপার্জন করতে যান। এরপর তিনি স্লোভেনিয়া চলে যান। ১৯৮৫ সালে, তিনি ইগবালা জেভরিচকে বিয়ে করেন। তারপর তিনি ১৯৮৮ সালে কানাডায় চলে যান, কিন্তু অবশেষে মার্কিন যুক্তরাষ্ট্রে স্থায়ী হন, যেখানে তিনি ক্যাব ড্রাইভার হিসাবে কাজ করার মতো কম বেতনের কাজ করেন। দম্পতির চারটি ছেলে রয়েছে: এনিস, ভারদিন, হাজরুদিন এবং বেরাত।

Jevrić সবচেয়ে বিখ্যাত গান হল "Kuća posô" (বাড়ি, কাজ বা বাড়ি থেকে কাজ) যা পশ্চিম বিশ্বের (বিশেষ করে উত্তর আমেরিকা) প্রাক্তন যুগোস্লাভ অভিবাসীদের দৈনন্দিন জীবনকে প্যারোডি করেছে। গানটি ইউটিউবে তাৎক্ষণিক সাফল্য অর্জন করেছে, ১৫.৮ মিলিয়ন ভিউ (প্রথম মাসে ২ মিলিয়ন) পৌঁছেছে। তিনি তার প্রথম অ্যালবাম রেকর্ড করেন, যার শিরোনাম Kuća posô মার্চ ২০১০ সালে তিনি Dolce & Gabbana শীতকালীন ২০১১ সংগ্রহ এর জন্য একটি ফটোশুট করেছিলেন, একজন ইতালীয় দর্জি হিসাবে অবস্থান করেছিলেন।

২০১০ সালের শেষের দিকে, তিনি জনপ্রিয় সার্বিয়ান রিয়েলিটি শো ফার্মা-তে অংশ নেন এবং তৃতীয় হন।

৪ মার্চ ২০১৬-এ, Jevrić ৫৬ বছর বয়সে, কর্মস্থলে গাড়ি চালানোর সময় হৃদরোগে আক্রান্ত হয়ে নিউ ইয়র্ক সিটিতে মারা যান।

টেলিভিশন উপস্থিতি
-----------------

* *Farma 3* (2010) - 3rd place
* *Farma 4* (2013) - evicted
* *Farma 5* (2013) - evicted
* *Parovi 6* (2015/2016) - walked

তথ্যসূত্র
---------

* "YouTube folk singer reunites ex-Yugoslavia"
* "How the 'Borat of the Balkans' hit the big time"
* "Pas do pasa, beton do betona"
* "New hit - Ekrem Jevrić (Serbian)"
* Bizarre Balkan musician (Slovenian)
* "Zvijezda Kanade i Amerike Ekrem Jevrić: Moja pjesma je pjesma o istini (croatian)"
* Ovako je izgledala sahrana Ekrema Jevrića! (Serbian)